सन् २०१९ का लागि भएको कोरियन भाषा परीक्षामा यस वर्ष मात्रै ७४ हजार ८६६ विद्यार्थी सहभागी भए । यो नवौंपटक हो । यसअघि सरकारले आठ लटमा यसैगरी युवायुवतीलाई रोजगार अनुमति (ईपीएस)अन्तर्गत परीक्षा लिएर उत्तीर्ण हुनेमध्ये केहीलाई कोरिया पठाएको छ । पछिल्लो समय नेपाली युवाहरूको कोरियाप्रतिको आकर्षण ह्वात्तै बढेको छ । १० वर्षअघि पहिलोपटक भाषा परीक्षामा २८ सय परीक्षार्थी सहभागी थिए । अहिले यही परीक्षाका लागि ७५ हजारभन्दा बढी सहभागी भएका छन् ।
